Gabriel Bortoleto

Gabriel Lourenzo „Gabi“ Bortoleto Oliveira (* 14. október 2004, Osasco, São Paulo, Brazília) je brazílsky automobilový pretekár. Od sezóny 2025 jazdí vo Formule 1 za tím Kick Sauber-Ferrari.

 Detstvo a začiatky 
Bortoleto sa k motoršportu dostal v detstve, keď už ako šesťročný začal jazdiť na motokárach. V roku 2012 sa zúčastnil svojich prvých veľkých šampionátov v Brazílii a postupne sa stal jedným z najtalentovanejších mladých jazdcov v krajine. Vo veku 11 rokov sa presťahoval do Európy, aby rozvíjal svoju kariéru na medzinárodnej úrovni.

 Juniorská kariéra 

 Karting (2011 – 2019) 
Súťažil v Brazílii aj v Európe. V roku 2018 získal 3. miesto na Majstrovstvách sveta v kategórii OK-Junior a rovnakú pozíciu na Majstrovstvách Európy. Bol vicemajstrom v sérii WSK Super Master Series a úspešne súťažil aj v Andrea Margutti Trophy.

 Italian F4 Championship (2020) 
V roku 2020 debutoval v automobilových pretekoch v Italian F4 Championship s tímom Prema Powerteam. Vyhral svoje prvé preteky, dosiahol viacero pódií a sezónu ukončil na 5. mieste v celkovom hodnotení.

 Formula Regional European Championship (2021 – 2022) 
V rokoch 2021 – 2022 sa presunul do Formula Regional European Championship by Alpine. V tomto období získaval skúsenosti a pravidelne bojoval o body, pričom zaznamenal aj pódiové výsledky.

 Formula 3 (2023) 
V roku 2023 prestúpil do FIA Formula 3 Championship. Už od prvého víkendu patril medzi najrýchlejších jazdcov na trati. V priebehu sezóny si udržiaval stabilné výsledky a napokon sa stal majstrom FIA F3, pričom získal titul ešte pred poslednými pretekmi sezóny. Tento úspech potvrdil jeho status jedného z najväčších talentov mladej generácie.

 Formula 2 (2024) 
V roku 2024 debutoval vo FIA Formula 2 Championship. Dokázal sa rýchlo prispôsobiť vyššej úrovni súťaže a vyhral viacero pretekov. Na konci sezóny sa stal majstrom F2, čo mu zabezpečilo postup do Formuly 1. Medzi jeho najpamätnejšie výkony patrí víťazstvo v Monze, keď vyhral hlavné preteky po štarte z posledného miesta.

 Formula 1 
V októbri 2024 bolo oficiálne potvrdené, že Bortoleto od sezóny 2025 nastúpi ako jazdec tímu Kick Sauber-Ferrari, ktorý sa pripravuje na vstup značky Audi ako továrenského tímu Formuly 1. Jeho tímovým kolegom sa stal skúsený nemecký jazdec Nico Hülkenberg.

 2025 
Pre Bortoleta to bola demolačná sezóna, ako typický nováčik mal za úlohu zvyknúť si na monopost F1, zvyknúť na tlak a získať skúsenosti. Hoci bol jeho debut sprevádzaný nádejou (mladý, rýchly, šampión F2), monopost Sauberu v sezóne 2025 nepatril medzi najsilnejšie na štarte, a to výrazne ovplyvnilo jeho možnosti. Bortoleto síce niekoľkokrát dokázal posunúť auto do druhých kvalifikačných častí, no často končil preteky mimo bodovaných pozícií alebo s technickými/trate-súvisiacimi problémami.

Jeho príchod do F1 znamenal pre tím Sauber víziu do budúcnosti, vedenie a manažment tímu ho označili za veľmi sľubného talentovaného jazdca, ktorý s pribúdajúcimi vývojovými zmenami a podporou Audi môže byť jadrom budúceho úspechu tímu.

Zároveň však čelil kritike, časť predstaviteľov konkurenčných tímov (resp. v paddocku) vnímala jeho angažovanie ako riziko, keďže bol považovaný za relatívne nezrelého jazdca a monopost Sauber nebol v roku 2025 najkonkurencieschopnejší. On sám reagoval s pokorou a ambíciou, jeho cieľom bolo učiť sa a budovať stabilné základy pre budúcnosť.

V podstate teda pre Bortoleta 2025 znamenal vstup do najvyššej ligy, aj keď bez hviezdných výsledkov, s veľkým potenciálom do budúcnosti. Sezóna mu umožnila získať cenné skúsenosti s F1 monopostom, adaptovať sa na prostredie veľkých cien a pripravila ho na výzvy, ktoré prinesie prechod tímu na Audi. Sezónu skončil na 19. mieste s 19 bodmi a najlepším umiestnením na 6. mieste.

 Zaujímavosti 
 Je manažovaný spoločnosťou A14 Management, ktorú založil dvojnásobný majster sveta Fernando Alonso.
 Od detstva bol veľkým fanúšikom Ayrtona Sennu, legendárneho brazílskeho jazdca F1.
 Plynule hovorí portugalsky, anglicky a taliansky.

 Pretekárske výsledky 
SezónaSériaTímPretekyVíťazstvaPole PositionNajrýchlejšie koloPódiaBodyUmiestnenie2020Italian F4 ChampionshipPrema Powerteam2014151575. miesto2021Formula Regional European ChampionshipFA Racing by MP2000014415. miestoStock Car Light BrasilKTF Racing411016013. miesto2022Formula Regional Asian Championship3Y by R-ace GP610014415. miestoFormula Regional European ChampionshipR-ace GP2022151766. miestoStock Car BrasilKTF Sports10000002023FIA Formula 3 ChampionshipTrident1821361641. miesto2024FIA Formula 2 ChampionshipInvicta Racing282228214,51. miestoFormula 1McLaren F1 TeamTestovací jazdec2025Formula 1Stake F1 Team Kick Sauber2400001919. miesto2026Formula 1Revolut Audi F1 Team
 Jednotlivé sezóny F1 
2025TímAUSCHNJPNBHRSAUMIAEMIMCOESPCANAUTGBRBELHUNNEDITAAZESINUSAMEXBRAUSAQATAREBodyUmiestnenieKick Sauber-FerrariDNF14191818DNF181412148DNF9615811171810DNFDNF13121919. miesto2026Audi F1 TeamAUSCHNJPNBHRSAUMIACANMCOBARAUTGBRBELHUNNEDITAMADAZESINUSAMEXBRAVGSQATAREBodyUmiestnenie

 Referencie 

Kategória:Brazílski piloti F1
Kategória:Brazílski automobiloví pretekári
Kategória:Osobnosti zo štátu São Paulo